OpenLLM-France/wikimedia huggingface dataset:
# Vivian

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Vivian zo un anv-badez saoznek, a orin latin.

## Adstummoù

* Vivianus ha Viviana, anv Itron al lenn e mojenn Arzhur,
* Viviane e saozneg ha galleg,
* Vivien, Vivienne.

## Istor

Anavet eo an anv latin Vivianus abaoe ar I$^{añ}$ kantved goude JK

## Tud
### Anv-badez paotred
#### Vivianus

* Vivianus, gwiraour roman e deroù an II$^{vet}$ kantved, meneget gant Ulpian ha gant Paulus.
* Flavius Vivianus (fl. 460), politikour eus Impalaeriezh roman ar Reter
* Sant Vivianus (marvet e 490), kentañ eskob Saintes, e Poatev.

#### Vivian

* Vivian Hunter Galbraith (1889-1976), istorour saoz
* Vivian Jackson (1946–2010), kaner reggae jamaikan, anavezet ivez evel Yabby You

#### Vyvyan

* Vyvyan Holland, pe Vyvyan Oscar Beresford Wilde (1886–1967), skrivagner saoz, eil mab Oscar Wilde ha Constance Lloyd

### Anv-badez roet d'ar merc'hed

* Santez Vibiana (3e kantved)
* Santez Vivian (4e kantved)

#### Vivian

* Vivian Bang (ganet e 1983), aktourez stadunanat
* Vivian Chow, pe 周慧敏 Zhōu Huìmǐn (ganet e 1967), kanerez hongkongat
* Vivian Dandridge (1921–1991), aktourez stadunanat
* Vivian Hsu, pe 徐若瑄 Xú Ruòx (ganet e 1975), kanerez taiwanat
* Vivian "Vivi" Janiss (1911-1988), aktourez stadunanat
* Vivian Vance (1909–1979), aktourez stadunanat

#### Viviana, Viviane

* Viviane ("Vivi") Fernandez (b. 1977), diskouerez-c'hiz vrazilian

#### Vyvyan ha Vyvyane

* Vyvyan Lorrayne, korollerez suafrikan
* Vyvyane Loh, pe Hui-Shien, romantourez malezian-stadunanat

#### Vivi

* Vivi Bach (1939–2013), kanerez danat
* Vivi Fernandes, dougerez-dilhad vrazilian
* Vivi Flindt (g. e 1943), korollerez danat
* Vivi Friedman (1967–2012), filmaozerez finnat

### Lennegezh

* Vivien de Mombranc, haroz gall en ur gurwerz eus an XII$^{vet}$ kantved
* Vivian Grey, e romant kentañ Benjamin Disraeli e 1826
* Vivien eo Itron al Lenn en Idylls of the King gant Tennyson e 1859
* Vivian Joan Abbot Walker, er romant Divine Secrets of the Ya-Ya Sisterhood gant Rebecca Wells
* Vivian Sternwood, merc'h d'ar jeneral Sternwood er romant The Big Sleep gant Raymond Chandler

### Filmoù

* Vivian Ward, gast er film Pretty Woman (c'hoariet gant Julia Roberts).

## Notennoù

* ↑ Bruce W. Frier, Thomas A. J. McGinn, Thomas A. McGinn, A Casebook on Roman Family Law, Oxford University Press, 2004, p. 477.
* ↑ William Smith, Dictionary of Greek and Roman Biography and Mythology Volume 3, 1849, p. 1279
# Voghera

Voghera zo ur gumun eus Proviñs Pavia e rannvro Lombardia.
# Voghiera

Voghiera zo ur gumun italian e proviñs Ferrara, en Emilia Romagna.
# Vogogna

Vogogna zo ur gumun eus Italia e proviñs Verbano-Cusio-Ossola e Piemonte.
# Vogouleg

Ur yezh finnek-ougrek eo ar vogouleg pe mansieg (vogouleg: voguli, rusianeg: Мансийский язык, Вогульский язык) komzet gant tro-dro da 4.000 den (1970) e C'hantia-Mansia a-hed ar Stêr Ob hag e lec'hioù zo eus Sverdlovsk Oblast e Rusia.
Meur a rannyezh ez eus, diheñvel-tre an eil diouzh eben, en o zouez ar rannyezh hag a dalvez da yezh unvan, ar sosveg.
Skrivet eo bet ar mansieg abaoe ar bloavezhioù 1930 gant al lizherenneg kirillek.
# Vogalenn skiltr

* Fonadur
* Mouezhiet/Divouezh
* Mouezh sourrus
* Mouezh laosk
* Mouezh reut
* Mouezh wigourus
* Mouezh c'harv
* Vogalenn skiltr
* Mouezh kleuz
* Chuchumuchu
Er yezhoniezh e vez implijet an termen vogalenn skiltr (saoz.: strident vowel pe sphincteric vowel, d.l.e. "vogalenn sfinkterek") war dachenn ar fonetik hag ar fonologiezh evit komz eus ur vogalenn c'hourlañchennekaet kreñv produet war un dro dre froumal an ankoue, dre lakaat al larinks da vont war uhelaat hag ar c'hourlañchenn da vont war strishaat betek lakaat an ankoue pe an aritenoidoù da daravat pa dremen red an aer dreze e-lec'h dre kerden ar vouezh.
Kavet e vez stank a-walc'h vogalennoù skiltr er yezhoù koiek-sanek ma vezont enebiet ez-fonemek ouzh vogalennoù gourlañchekaet plaen. N'eus arouezenn resis ebet evit merkañ ar fed m'eo skiltr ur vogalenn hervez reolennoù reizhskrivañ al lizherenneg fonetikel etrebroadel hag implijet e vez peurliesañ gant an dud a bled gant yezhoù enne vogalennoù a-seurt-se ur sin diakritek skrivet dindan an arouezenn vogalennek pennañ, da skouer:
Bez' e c'hellfe bezañ kevatal ar skiltrded vogalennek d'un doare fonadur anvet "mouezh c'harv" hag e baieg komzet e Su Sina e vez implijet rezioù ma talvez ar skiltrded da alofonenn ar vouezh c'harv.

## Gwelit ivez:

* Fonadur
* Vogalenn
# Yr Hendy

Ur gêriadenn eus Sir Gaerfyrddin, e mervent Kembre, eo Yr Hendy.

## Gerdarzh

Eus hen (hen, kozh), ha ty (ti).
# Yr Orsedd

Yr Orsedd (Rossett e saozneg) zo ur gêriadenn hag ur gumuniezh e kontelezh Wrecsam, e biz Kembre. Emañ e broig Maelor, hanter-hent etre Wrecsam ha Chester, war lez ar stêr Alun, tost da harzoù Bro-Saoz.
E 2011 e oa poblet gant 3 231 a dud, ha 266 anezho (8,5%) a oa kembraegerien.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
# Yr Ustus Llwyd

Yr Ustus Llwyd a oa unan eus barzhed kembraek ar XIV$^{vet}$ kantved a vez graet Barzhed an Uhelidi anezho. N'ouzer tra diwar e benn nemet pezh a gaver en e werzennoù. Krediñ a reer e oa eus tolead Mawddwy.

## Levrlennadur

Embannet eo bet an oberenn anavet a zindan e bluenn gant Twm Morys el levr Gwaith Madog Benfras ac eraill o feirdd y bedwaredd ganrif ar ddeg, Barry J. Lewis (gol.), Aberystwyth, 2007. Cyfres Beirdd yr Uchelwyr.
# Yr Ysgwrn

Un ti-ferm war-dro un hanterlev er reter da Drawsfynydd eo Yr Ysgwrn e Gwynedd e Kembre. Ti ar barzh Hedd Wyn e oa, ha kerent dezhañ eo a zo perc'henned. Ar Gador Zu (kador barzh Eisteddfod Genedlaethol e Penbedw, 1917) a weler er saloñs. Degouezhout a reas-hi gant an tren eus Liverpool gant ur pezh lien du warni.

## Film

Tammoù eus ar film Hedd Wyn zo bet filmet gant Paul Turner en ti pe war-dro Yr Ysgwrn.
# Yr Hob

Yr Hob pe Yr Hôb (Hope e saozneg) zo ur gêriadenn hag ur gumuniezh e biz Kembre, e Sir y Fflint. E 2011 e oa poblet gant 4 224 a dud.
Emañ ar gêriadenn tost-kenañ d'ar vevenn gant Bro-Saoz, war ribloù ar stêr Alun. Meur a gêriadenn all zo er gumuniezh, evel Caergwrle, Abermorddu ha Cefn-y-Bedd. Er gumuniezh ivez emañ Mynydd yr Hob, er gornaoueg d'ar gêriadenn, hag ur vengleuz a oa en dorgenn-se gwechall.
Ur skol kentañ derez hag ur skol eil derez zo.
Hentoù mat zo da vont eus Yr Hob da Wrecsam, Chester hag Yr Wyddgrug, ha gant an tren e c'haller mont da Liverpool pelloc'h er biz.
A-wechoù e reer "Castell yr Hob" eus Kastell Caergwrle, dre m'emañ etre an div gêriadenn-se.

## Notennoù

* ↑ Enwau Lleoedd; Canolfan Bedwyr
* ↑ Office for National Statistics - Key Figures for 2011 Census
# Yr Wyddgrug

Yr Wyddgrug (Mold e saozneg) zo ur gêr hag ur gumuniezh e biz Kembre e Sir y Fflint. Emañ en ur c'hroashent, etre Rhuthun er c'hornôg ha Chester er reter. E-kichen Yr Wyddgrug emañ torgennoù koadek Bryniau Clwyd.
Dont a ra an anv eus ar gerioù "gŵydd" (kar d'ar ger "gwelet") ha "crug" (krugell) ; da lavaret eo e talvezfe kement ha "torgenn hag a weler splann". Diasur eo orin an anv saoznek "Mold", met gallout a rafe dont eus "mont-hault" (menez uhel) e normaneg, pe eus un anv-den norman, Robert de Montalt.
E 2011 e oa 10 058 a dud o chom e kumuniezh Yr Wyddgrug ha 2 051 anezho a oa kembraegerien (21,1%).

## Tud brudet

* Richard Wilson (1714-1782), livour.
* Daniel Owen (1836-1895), skrivagner kembraek.

## Notennoù

* ↑ Dictionary of the Place-Names of Wales; gol: Hywel Wyn Owen a Richard Morgan; Gwasg Gomer (2007), p. 326
* ↑ Ystadegau Allweddol ar gyfer Cymru. Swyddfa Ystadegau Gwladol..
# Yr Ystog

Yr Ystog (Churchstoke pe Church Stoke e saozneg) zo ur gêriadenn hag ur gumuniezh eus Kembre, e reter Powys. Emañ ar gêriadenn er gevred da gêr Drefaldwyn, tost da Vro-Saoz. Redek a ra ar stêr Camlad hebiou dezhi.
Ouzhpenn kêriadenn Yr Ystog ez eus kêriadennoù all er gumuniezh : Hyssington ha Snead.
E 2011 e oa 1691 a dud o chom e kumuniezh Yr Ystog ha 70 anezho a oa kembraegerien (4,3%).

## Notennoù

* ↑ Ystadegau Allweddol ar gyfer Cymru. Swyddfa Ystadegau Gwladol..
# Yr Hencastell

Yr Hencastell (Oldcastle e saozneg) zo ur gêriadenn vihan e kreisteiz Kembre, e Sir Fynwy. Emañ en hanternoz da Y Fenni, e gwalarn ar gontelezh, war un hent a gas en tu all d'an harzoù etre Kembre ha Bro-Saoz betek Herefordshire (Swydd Henffordd). Betek ar XVI$^{vet}$ kantved e verke bevenn greisteiz kombod Ewias.
Emañ ar stêr Menoe o redek dre ar gêriadenn.
# Yr Eglwys Wen

Yr Eglwys Wen zo anv kembraek daou lec'h e Bro-Saoz:
* Whitchurch (Shropshire)
* Whitchurch (Hampshire)

## Pennad kar

* Whitchurch
* Eglwyswen
# Yr Eifl

Yr Eifl zo menezioù e ledenez Llŷn, e hanternoz Kembre.
Dont a ra o anv eus ar ger gafl a dalvez kement ha "forc'h", "gaol". A-wechoù e reer "The Rivals" anezho e saozneg, diwar ur stumm saoznekaet eus o anv kembraek orin.
Kaer eo ar gwel diwar lein Yr Eifl, dre ma'z int ar menezioù uhelañ eus ledenez Llŷn. Hag eus Enez Mon e vezont gwelet mat. En-dro dezho emañ kêriadennoù Llanaelhaearn ha Trefor.
Teir c'hern zo : an hini uhelañ, e-kreiz, zo 564 m a uhelder, an hini izelañ, en hanternoz, zo 444 m a uhelder, hag an drede, er gevred, zo 485 m a uhelder. War lein an drede kern ez eus ur bryngaer kozh, anvet Tre'r Ceiri, hag a zo unan eus bryngaer-où kaerañ Kembre.
a vo kavet e Wikimedia Commons.
# Tro Bro-C'hall war varc'h-houarn 1907

E 1907 e oa bet gounezet Tro Bro-C'hall war varc'h-houarn gant ar reder breizhat Lucien Petit-Breton.

## Pennad kar

* Roll gounideien Tro Bro-C'hall
# Tro Bro-C'hall war varc'h-houarn 1910

Dalc'het e oa bet 8vet Tro Bro-C'hall war varc'h-houarn etre an 3 hag an 31 a viz Gouere (15 tennad-hent, 4 737 km). Gounezet e oa bet gant ar reder gall Octave Lapize, 28,680 km/e e dizh keitat. Aet e oa bet ar maout gantañ er 5vet, en 9vet, 10vet hag er 14vet tennad-hent.
Aet e oa kuit an Dro eus Pont ar Jatte (Pariz) war-du an norzh hag ar reter a-raok distreiñ da Sportva ar Briñsed (Pariz) dre ar c'hornôg.
41 reder hepken a oa deuet a-benn da dizhout Pariz war ar 110 o devoa lakaet o anv er penn-kentañ.

## Tennadoù-hent e Breizh

* 25 a viz Gouere : 12vet tennad-hent etre Bourdel (Gironde) ha Naoned ; trec'h eo Louis Trousselier Bro-C'hall.
* 27 a viz Gouere : 13vet tennad-hent etre Naoned ha Brest ; trec'h eo Gustave Garrigou Bro-C'hall.
* 29 a viz Gouere : loc'het 14vet hag 2$^l$ diwezhañ tennad-hent eus Brest war-du Caen (Calvados).

## Renkadurioù

Renkadur hollek (1-10) :
| Renk | Reder | Sponsor | Poentoù |
| 1añ | Octave Lapize Bro-C'hall | Alcyon | 63 |
| 2$^l$ | François Faber Luksembourg | Alcyon | 67 |
| 3$^{de}$ | Gustave Garrigou Bro-C'hall | Alcyon | 86 |
| 4$^{re}$ | Cyrille Van Hauwaert Belgia | Alcyon | 97 |
| 5vet | Charles Cruchon Bro-C'hall | – | 119 |
| 6vet | Charles Crupelandt Bro-C'hall | Le Globe | 148 |
| 7vet | Ernest Paul Bro-C'hall | – | 154 |
| 8vet | André Blaise Bro-C'hall | Alcyon | 166 |
| 9vet | Julien Maitron Bro-C'hall | Le Globe | 171 |
| 10vet | Aldo Bettini Italia | Alcyon | 175 |

## Pennad kar

* Roll gounideien Tro Bro-C'hall
# Tro Bro-C'hall war varc'h-houarn 1912

Dalc'het e oa bet 10vet Tro Bro-C'hall war varc'h-houarn etre an 30 a viz Mezheven hag an 28 a viz Gouere (15 tennad-hent, 5 289 km). Gounezet e oa bet gant ar reder belgiat Odile Defraye, 27,763 km/e e dizh keitat. Aet e oa bet ar maout gantañ en 2$^l$, er 7vet hag en 9vet tennad-hent, teir gwech evel Eugène Christophe (3$^{de}$, 4$^{re}$ ha 5vet) ha Jean Alavoine (11vet, 13vet ha 15vet).
Renket e oa bet ar rederien dre ar poentoù evit ar gwech diwezhañ.
Aet e oa kuit an Dro eus tachenn ar c'hoarioù Luna Park (Pariz) war-du an norzh hag ar reter a-raok distreiñ da Sportva ar Briñsed (Pariz) dre ar c'hornôg.
41 reder hepken a oa deuet a-benn da dizhout Pariz war ar 131 o devoa lakaet o anv er penn-kentañ.

## Tennadoù-hent e Breizh

* 21 a viz Gouere : 12vet tennad-hent etre ar Roc'hell (Charente-Maritime) ha Brest ; trec'h eo Louis Heusghem Belgia.
* 24 a viz Gouere : loc'het an 13vet tennad-hent eus Brest war-du Cherbourg (Manche).

## Renkadurioù

Renkadur hollek (1-10) :
| Renk | Reder | Sponsor | Poentoù |
| 1añ | Odile Defraye Belgia | Alcyon | 49 |
| 2$^l$ | Eugène Christophe Bro-C'hall | Armor | 108 |
| 3$^{de}$ | Gustave Garrigou Bro-C'hall | Alcyon | 140 |
| 4$^{re}$ | Marcel Buysse Belgia | Peugeot | 147 |
| 5vet | Jean Alavoine Bro-C'hall | Armor | 148 |
| 6vet | Philippe Thys Belgia | Peugeot | 148 |
| 7vet | Hector Tiberghien Belgia | Griffon | 149 |
| 8vet | Henri Devroye Belgia | Le Globe | 163 |
| 9vet | Félicien Salmon Belgia | Peugeot | 166 |
| 10vet | Alfons Spiessens Belgia | J.B. Louvet | 167 |

## Pennad kar

* Roll gounideien Tro Bro-C'hall
# Tro Bro-C'hall war varc'h-houarn 1913

Dalc'het e oa bet 11vet Tro Bro-C'hall war varc'h-houarn etre an 29 a viz Mezheven hag ar 27 a viz Gouere (15 tennad-hent, 5 388 km). Gounezet e oa bet gant ar reder belgiat Philippe Thys, 26,715 km/e e dizh keitat.
Aet e oa kuit an Dro eus Boulogne-Billancourt (Hauts-de-Seine a-vremañ) hag war-du ar c'hornôg, evit ar wech kentañ, a-raok distreiñ da Sportva ar Briñsed (Pariz) dre ar reter.
Peurdrec'h ar skipailh Peugeot a oa dre ma oa ac'hubet an tri flas kentañ gant ar rederien anezhañ. Dilezet en devoa ar reder breizhat Lucien Petit-Breton goude kouezhañ war al leur e-kerzh ar 14vet tennad-hent.
25 reder hepken a oa deuet a-benn da dizhout Pariz war ar 140 o devoa lakaet o anv er penn-kentañ.

## Tennadoù-hent e Breizh

* 3 a viz Gouere : 3$^{de}$ tennad-hent etre Cherbourg (Manche) ha Brest ; trec'h eo Henri Pélissier Bro-C'hall.
* 5 a viz Gouere : loc'het ar 4$^{re}$ tennad-hent eus Brest war-du Ar Roc'hell (Charente-Maritime).

## Renkadurioù

Renkadur hollek (1-10) :
| Renk | Reder | Skipailh | Amzer tremenet war e varc'h-houarn |
| 1añ | Philippe Thys Belgia | Peugeot | en 197e54'00" |
| 2$^l$ | Gustave Garrigou Bro-C'hall | Peugeot | + 8'37" |
| 3$^{de}$ | Marcel Buysse Belgia | Peugeot | + 3e30'55" |
| 4$^{re}$ | Firmin Lambot Belgia | Griffon | + 4e12'45" |
| 5vet | François Faber Luksembourg | Peugeot | + 6e26'04" |
| 6vet | Alfons Spiessens Belgia | J.B. Louvet | + 7e57'52" |
| 7vet | Eugène Christophe Bro-C'hall | Peugeot | + 14e06'35" |
| 8vet | Camillo Bertarelli Italia | — | + 16e21'38" |
| 9vet | Joseph Van Daele Belgia | J.B. Louvet | + 16e39'53" |
| 10vet | Émile Engel Bro-C'hall | Peugeot | + 16e52'34" |

## Pennad kar

* Roll gounideien Tro Bro-C'hall
# Tro Bro-C'hall war varc'h-houarn 1911

Dalc'het e oa bet 9vet Tro Bro-C'hall war varc'h-houarn etre an 2 hag an 30 a viz Gouere (pemzek tennad-hent, 5 344 km). Gounezet e oa bet gant ar reder gall Gustave Garrigou, 27,322 km/e e dizh keitat. Aet e oa bet ar maout gantañ er 1añ hag en 13vet tennad-hent nemetken, p'en devoa Paul Duboc gounezet teir gwech (8vet, 9vet hag 11vet).
Aet e oa kuit an Dro eus Pont ar Jatte (Pariz) war-du an norzh hag ar reter a-raok distreiñ da Sportva ar Briñsed (Pariz) dre ar c'hornôg. Evit ar wech kentañ e tremenas ar redadeg dre Ode ar Galibier (2 642 m) hag Émile Georget a voe kentañ reder en he lein.
Rederien 'zo o doa graet gant ur marc'h-houarn kemm tizh enlakaet warne.
Eizh reder warn-ugent hepken a oa deuet a-benn da dizhout Pariz war ar pevar ha pevar-ugent o devoa lakaet o anv er penn-kentañ.

## Tennadoù-hent e Breizh

* 23 a viz Gouere : 12vet tennad-hent etre Ar Roc'hell (Charente-Maritime) ha Brest ; trec'h eo Marcel Godivier Bro-C'hall.
* 26 a viz Gouere : loc'het an 13vet tennad-hent eus Brest war-du Cherbourg (Manche).

## Renkadurioù

Renkadur hollek (1-10) :
| Renk | Reder | Sponsor | Poentoù |
| 1añ | Gustave Garrigou Bro-C'hall | Alcyon | 43 |
| 2$^l$ | Paul Duboc Bro-C'hall | La Française | 61 |
| 3$^{de}$ | Émile Georget Bro-C'hall | La Française | 84 |
| 4$^{re}$ | Charles Crupelandt Bro-C'hall | La Française | 109 |
| 5vet | Louis Heusghem Belgia | Alcyon | 135 |
| 6vet | Marcel Godivier Bro-C'hall | La Française | 141 |
| 7vet | Charles Cruchon Bro-C'hall | La Française | 145 |
| 8vet | Ernest Paul Bro-C'hall | Alcyon | 153 |
| 9vet | Albert Dupont Belgia | Le Globe | 158 |
| 10vet | Henri Devroye Belgia | Le Globe | 171 |

## Pennad kar

* Roll gounideien Tro Bro-C'hall
# Tro Bro-C'hall war varc'h-houarn 1905

E 1905 e oa bet gounezet Tro Bro-C'hall war varc'h-houarn gant ar reder gall Louis Trousselier, a c'hounezas pevar zennad diwar an unnek a oa.

## Tennadoù-hent e Breizh

* 26 a viz Gouere : 9vet tennad-hent etre ar Roc'hell (Charente-Maritime) ha Roazhon ; trec'h eo Louis Trousselier Bro-C'hall.
* 28 a viz Gouere : loc'het an 10vet hag 2$^l$ diwezhañ tennad-hent eus Roazhon war-du Caen (Calvados).

## Renkadurioù

Renkadur hollek (1-10) :
| Renk | Reder | Sponsor | Poentoù |
| 1añ | Louis Trousselier Bro-C'hall | Peugeot–Wolber | 35 |
| 2$^l$ | Hippolyte Aucouturier Bro-C'hall | Peugeot–Wolber | 61 |
| 3$^{de}$ | Jean-Baptiste Dortignacq Bro-C'hall | Saving | 64 |
| 4$^{re}$ | Émile Georget Bro-C'hall | JC Cycles | 123 |
| 5vet | Lucien Petit-Breton Breizh | JC Cycles | 155 |
| 6vet | Augustin Ringeval Bro-C'hall | JC Cycles | 202 |
| 7vet | Paul Chauvet Bro-C'hall | Griffon | 231 |
| 8vet | Philippe Pautrat Bro-C'hall | JC Cycles | 248 |
| 9vet | Julien Maitron Bro-C'hall | Peugeot–Wolber/Griffon | 255 |
| 10vet | Julien Gabory Bro-C'hall | JC Cycles | 304 |

## Pennad kar

* Roll gounideien Tro Bro-C'hall
# Tro Bro-C'hall war varc'h-houarn 1908

Dalc'het e oa bet 6vet Tro Bro-C'hall war varc'h-houarn etre an 13 a viz Gouere hag an 9 a viz Eost (14 tennad-hent, 4 488 km). Gounezet e oa bet gant ar reder breizhat Lucien Petit-Breton evit an eil gwech (ha diouzh renk), 28,740 km/e e dizh keitat. Aet e oa bet ar maout gantañ en 2$^l$, er 7vet, en 9vet, 11vet hag er 14vet ha diwezhañ tennad-hent.
Aet e oa kuit an Dro eus Pont ar Jatte (Pariz) war-du an norzh hag ar reter a-raok distreiñ da Sportva ar Briñsed (Pariz) dre ar c'hornôg : heñvel-mik eo an hentad ouzh hini 1907.
36 reder hepken a oa deuet a-benn da dizhout Pariz war ar 110 o devoa lakaet o anv er penn-kentañ.

## Tennadoù-hent e Breizh

* 2 a viz Eost : 11vet tennad-hent etre Bourdel (Gironde) ha Naoned ; trec'h eo Lucien Petit-Breton Breizh.
* 4 a viz Eost : 12vet tennad-hent etre Naoned ha Brest ; trec'h eo François Faber Luksembourg.
* 6 a viz Eost : loc'het 13vet hag 2$^l$ diwezhañ tennad-hent eus Brest war-du Caen (Calvados).

## Renkadurioù

Renkadur hollek (1-10) :
| Rznk | Reder | Sponsor | Poentoù |
| 1añ | Breizh Lucien Petit-Breton | Peugeot–Wolber | 36 |
| 2$^l$ | Luksembourg François Faber | Peugeot–Wolber | 68 |
| 3 | Bro-C'hall Georges Passerieu | Peugeot–Wolber | 75 |
| 4 | Bro-C'hall Gustave Garrigou | Peugeot–Wolber | 91 |
| 5vet | Italia Luigi Ganna | Alcyon–Dunlop | 120 |
| 6vet | Bro-C'hall Georges Paulmier | Peugeot–Wolber | 125 |
| 7vet | Bro-C'hall Georges Fleury | Peugeot–Wolber | 134 |
| 8vet | Bro-C'hall Henri Cornet | Peugeot–Wolber | 142 |
| 9vet | Bro-C'hall Marcel Godivier | Alcyon–Dunlop | 153 |
| 10vet | Italia Giovanni Rossignoli | Bianchi | 160 |

## Pennad kar

* Roll gounideien Tro Bro-C'hall
# Tro Bro-C'hall war varc'h-houarn 1909

Dalc'het e oa bet 7vet Tro Bro-C'hall war varc'h-houarn etre ar 5 a viz Gouere hag ar 1añ a viz Eost (14 tennad-hent, 4 497 km). Evit ar wech kentañ e oa bet gounezet gant ur marc'hhouarnour estren, ar reder luksembourgat François Faber, 28,658 km/e e dizh keitat. Aet e oa bet ar maout gantañ en 2$^l$, 3$^{de}$, er 4$^{re}$, 5vet, 6vet hag en 10vet tennad-hent.
Aet e oa kuit an Dro eus Pont ar Jatte (Pariz) war-du an norzh hag ar reter a-raok distreiñ da Sportva ar Briñsed (Pariz) dre ar c'hornôg : heñvel-mik eo an hentad ouzh hini 1908.
55 reder hepken a oa deuet a-benn da dizhout Pariz war ar 150 o devoa lakaet o anv er penn-kentañ.

## Tennadoù-hent e Breizh

* 25 a viz Gouere : 11vet tennad-hent etre Bourdel (Gironde) ha Naoned ; trec'h eo Louis Trousselier Bro-C'hall.
* 27 a viz Gouere : 12vet tennad-hent etre Naoned ha Brest ; trec'h eo Gustave Garrigou Bro-C'hall.
* 29 a viz Gouere : loc'het 13vet hag 2$^l$ tennad-hent eus Brest war-du Caen (Calvados).

## Renkadurioù

Renkadur hollek (1-10) :
| Renk | Reder | Sponsor | Poentoù |
| 1añ | Luksembourg François Faber | Alcyon | 37 |
| 2$^l$ | Bro-C'hall Gustave Garrigou | Alcyon | 57 |
| 3$^{de}$ | Bro-C'hall Jean Alavoine | Alcyon | 66 |
| 4$^{re}$ | Bro-C'hall Paul Duboc | Alcyon | 70 |
| 5vet | Belgia Cyrille Van Hauwaert | Alcyon | 92 |
| 6vet | Bro-C'hall Ernest Paul | – | 95 |
| 7vet | Bro-C'hall Constant Ménager | Le Globe | 102 |
| 8vet | Bro-C'hall Louis Trousselier | Alcyon | 114 |
| 9vet | Bro-C'hall Eugène Christophe | – | 139 |
| 10vet | Italia Aldo Bettini | – | 142 |

## Pennad kar

* Roll gounideien Tro Bro-C'hall
# Tro Bro-C'hall war varc'h-houarn 1904

Eil Tro Bro-C'hall war varc'h-houarn a voe redet e 1904, eus an 2 a viz Gouere d'ar 24.
Gounezet e voe ar redadeg gant Henri Cornet (en ur ober 96e 05' 55", 25,265 km/e e dizh keitat), goude ma oa erruet teir eurvezh war-lerc'h Maurice Garin, anezhañ ar gonideg yaouankañ betek-hen (20 vloaz).
Truchet en divije Garin hag e skipailh, evel e 1903, met koll a reas e renk en taol-mañ, evel an tri all war e lerc'h, da lâret eo Lucien Pothier, César Garin ha Hippolyte Aucouturier. Kollet e oa bet o renk gant 29 reder en holl, an holl c'hounideien tennad-hent en o zouez.
Kemeret en devoa perzh Henri Paret en Dro-mañ, anezhañ ar reder koshañ biskoazh gwelet (50 vloaz).
E degouezh Sportva ar Briñsed e oa bet degemeret nemet 15 reder diwar an 88 o devoa lakaet o anv.

## Tennadoù-hent e Breizh

* 20 a viz Gouere : 5vet hag 2$^l$ tennad-hent etre Bourdel (Gironde) ha Naoned ; trec'h eo Hippolyte Aucouturier Bro-C'hall (divarrekaet d'an 30 a viz Du).
* 23 a viz Gouere : loc'het ar 6vet ha diwezhañ tennad-hent eus Naoned war-du Pariz.

## Renkadurioù (2 a viz Kerzu) goude an divarrekaat

Renkadur hollek (1-15) :
| Renk | Reder | Amzer tremenet war e varc'h-houarn |
| 1añ | Henri Cornet Bro-C'hall | 96e 05' 55" |
| 2$^l$ | Jean-Baptiste Dortignacq Bro-C'hall | + 2e 16' 14" |
| 3$^{de}$ | Aloïs Catteau Belgia | + 9e 01' 25" |
| 4$^{re}$ | Jean Dargassies Bro-C'hall | + 13e 04' 30" |
| 5vet | Julien Maitron Bro-C'hall | + 19e 06' 15" |
| 6vet | Auguste Daumain Bro-C'hall | + 22e 44' 36" |
| 7vet | Louis Colsaet Belgia | + 23e 44' 20" |
| 8vet | Achille Colas Bro-C'hall | + 25e 09' 50" |
| 9vet | René Saget Bro-C'hall | + 25e 55' 16" |
| 10vet | Gustave Drioul Belgia | + 30e 54' 49" |
| 11vet | Henri Paret Bro-C'hall | + 32e 18' 39" |
| 12vet | Auguste Gauthier Bro-C'hall | + 33e 14' 02" |
| 13vet | Auguste Rist Bro-C'hall | + 35e 01' 20" |
| 14vet | Nicolas Damelincourt Bro-C'hall | + 48e 39' 03" |
| 15vet | Antoine Deflotrière Bro-C'hall | + 101e 28' 52" |

## Pennad kar

* Roll gounideien Tro Bro-C'hall
# Tro Bro-C'hall war varc'h-houarn 1906

E 1906 e oa bet gounezet Tro Bro-C'hall war varc'h-houarn gant ar reder gall René Pottier.

## Pennad kar

* Roll gounideien Tro Bro-C'hall
# Wolf (Galápagos)

Enez Wolf zo un enezenn vihan didud er Meurvor Habask hag unan eus an Inizi Galápagos, en Ecuador.
Anvet eo diwar anv ar skiantour alaman Theodor Wolf (1841-1924).